नई दिल्ली। टीचर बनना कोई आसान काम नहीं होता, इसमें कलम और किताब के अलावा भी काफी कुछ होता है। इसमें धैर्य, लगन, लचीलापन, जबर्दस्त प्रतिबद्धता और काफी प्रेरणा की जरूरत होती है। इसे स्वीकार करते हुए और जीवन को ढालने में सभी टीचर्स के योगदान के अभिनन्दन के रूप में सोनी ‘याय’ अपने प्रमुख शिक्षक दिवस पहल का दूसरा सीजन ‘हीरोज बिहाइंड द हीरोज’ लेकर आ रहा है। इस अवसर पर यह चैनल विश्वविख्यात भारतीय टेनिस खिलाड़ी और डबल्स की वर्ल्ड नम्बर 1 सानिया मिर्जा को पुरस्कृत करेगा। यह पुरस्कार खेल के क्षेत्र में योगदान और उनके टेनिस एकेडमी के माध्यम से अपने खेल का भविष्य सँवारने में योगदान के लिए दिया जाएगा।